Samoksen teatteri

Samoksen teatteri (nykyisin myös Pythagóreion antiikin aikainen teatteri, ) oli antiikin aikainen kreikkalainen teatteri Samoksen kaupungissa samannimisellä saarella (nyk. Sámos) Kreikassa. Sen arkeologinen kohde sijaitsee vuorenrinteessä kaupungin paikalla nykyisin olevan Pythagóreion kylän luoteispuolella lähellä Panagía Spilianín luostaria.

Teatteri on rakennettu 300-luvulla eaa. ja ollut käytössä vielä roomalaisella kaudella. Teatterista on säilynyt osa esiintymislavasta sekä yhdestä penkkirivistä sekä esiintymislavan takana olleesta holvatusta sisternistä. Katsomon istuimet on ollut alun perin tehty marmorista. Nykyisin teatterin esiintymislava ja katsomoalue on katettu kevyillä nykyaikaisilla teatterirakenteilla, ja sitä käytetään erilaisissa teatteri- ja musiikkiesityksissä, kuten antiikin aikaisten tragedioiden uudelleenesityksissä.

Vuodesta 1992 teatteri on osa Unescon maailmanperintökohdetta nimeltä Sámoksen Pythagoreion ja Heraion.

Lähteet

Aiheesta muualla 

Anatolikí Sámos
Antiikin Kreikan teatterit
Arkeologiset kohteet Kreikassa
Unescon maailmanperintökohteet Kreikassa